
Előterjesztés Zalakaros Város Önkormányzat Képviselőtestülete 2022. március 10-én tartandó ülésére
Napirend címe: Bérleti szerződés módosítása a Gyógyhelyi Látogatóközpont, Rendezvénytér (311/1 hrsz.) tárgyban
Előterjesztést készítette: Dr. Szentgyörgyvölgyi Eszter, jegyző
Tisztelt Képviselőtestület! 

A Zalakarosi Turisztikai Nonprofit Kft. részéről az előterjesztés melléklete szerinti kérelem érkezett az önkormányzathoz, melyben az ügyvezető előadta, hogy az Audax Renewables Kft- vel fennálló villamos energia szolgáltatási szerződése 2022. december 31- én lejár.
A cég a részére egy kedvező 65 Ft/kwh kedvezményes árat kínáltak fel 2023.január 01. -2024.december 31. közötti időszakra.
A zalakarosi Rendezvény és látogatóközpont bérleti szerződése Zalakaros Város Önkormányzata és a Zalakarosi Turisztikai Nonprofit Kft. közötti határozott, 2023. március 1. napjáig jött létre. 
Korábban a fogyasztási helyeken található mérőórák a Kft. nevére kerültek átírásra az önkormányzati gyakorlatnak megfelelően. Ahhoz, hogy a cég igénybe vehesse a villamos energia szolgáltató kedvezményes ajánlatát a bérleti szerződés 2024. december 31. napjáig történő meghosszabbítása indokolt.
A hosszabbítással a Képviselőtestület hozzájárulhat a Kft. által fizetendő energiadíj kedvező irányú alakulásához, ezért az alábbi határozati javaslat elfogadását javasoljuk képviselőtestület számára.

Határozati javaslat:
Zalakaros Város Önkormányzat Képviselőtestülete
1. figyelemmel az energiaárak jelenlegi világpiaci alakulására, a módosítással támogatását fejezi ki a Zalakarosi Turisztikai Nonprofit Kft. kedvezményes villamos energia beszerzéséhez. 
2. egyetért Zalakaros Város Önkormányzata, mint bérbeadó és a Zalakarosi Turisztikai Nonprofit Kft., mint bérlő között fennálló 2020. június 9-én kelt alapszerződés, majd 2021. június 21- én kelt 1. sz. szerződés módosítás alapján a bérleti szerződés időtartamának meghosszabbításával, 2024. december 31. napjáig.
3. Felhatalmazza a polgármestert a 2. sz. bérleti szerződés módosítás aláírására.

Határidő:             azonnal
Felelős:               Novák Ferenc polgármester
Operatív felelős: Dr. Szentgyörgyvölgyi Eszter, jegyző	

Zalakaros 2022. február 26.

Novák Ferenc
polgármester


Gazdasági Bizottság és a Humánpolitikai és Ügyrendi Bizottság határozata:
A bizottság a Bérleti szerződés módosítása a Gyógyhelyi Látogatóközpont, Rendezvénytér (311/1 hrsz.) tárgyban napirend kapcsán javasolja, hogy a Zalakarosi Turisztikai Nonprofit Kft. ügyvezetője a képviselőtestületi ülésig folytasson további egyeztetéseket energetikai szakember bevonásával.  


